open-index/open-wikipedia-markdown huggingface dataset:
Thomas Heide

**Thomas Heide** (født 1977) er en norsk sportssjef for 2.divisjonslaget Tromsdalen. Han var tidligere fotballspiller som spilte midtbane og var kaptein for TUIL. Han la opp etter 2007-sesongen. Heide var i flere år aktuell for TIL, men det kom aldri noe konkret kontraktstilbud som førte til overgang.

## Referanser


## Eksterne lenker
*
NKA

**NKA** kan stå for:
* Norsk Kjøttfeavlslag – en organisasjon for kjøttprodusenter som driver med kjøttfe
* Norske kvinnelige akademikere – en forening for kvinner med høyere utdanning
* Grønlands Nationalmuseum og Arkiv – grønlandsk: Nunatta Katersugaasivia Allagaateqarfialu
* Nytte-kostnadsanalyse – en analysemetode for å rangere og velge mellom f.eks. ulike investeringsalternativer, veitraseer m.m.
Tandjilé

**Tandjilé** er en av 23 regioner i Tsjad. Regionens hovedstad er Laï.

## Inndeling
Tandjilé-regionen er inndelt i to departement:

## Demografi
Regionen hadde i 2009 en befolkning på , hvorav  var fastboende og  nomader.

De viktigste etnisk-språklige gruppene er marbaene (19,85 %), nangtchéréene (13,62 %), léléene (13,93 %), ngambayene (12,62 %) og gabriene (10,61 %).

## Referanser
Mohammed Ahamed

**Mohammed Ahamed Jama** (født 8. mai 1985 i Burao i Somaliland) er en norsk tidligere fotballspiller. 

Han ble født i Somalia og kom til Norge sammen med familien da han var 2 år gammel.

Han har tidligere spilt for Tromsø og han var på lån i Sarpsborg 08 fra Tromsø i 2011. Mo spilte for Tromsdalen tidligere også, før han gikk fra Adeccoliga-klubben sommeren 2009 til fordel for Tromsø. Han har også tidligere spilt for Fløya.

Mo tok opp en jobb på Tromstun Ungdomsskole i 2019 og jobbet der til han signerte for TIL

## Referanser


## Eksterne lenker
* 
*
Cristiano Sociali

**Cristiano Sociali** (de «kristeligsosiale», CS) er et italiensk sosialdemokratisk parti innen det kristne venstre, som ble grunnlagt i 1993, som en av flere utbrytergrupper fra det gamle Democrazia Cristiana. Blant partiets grunnleggere var tidligere fagforeningsleder Pierre Carniti og økonomen Ermanno Gorrieri.

I 1998 bidro partiet til å grunnlegge det nye partiet Democratici di Sinistra (DS)og fortsatte som en fraksjon innen dette partiet. Etter at sistnevnte parti gikk inn i Partito Democratico ved dette partiets grunnlaggelse den den 14. oktober 2007 (PD) fortsetter CS som fraksjon her. 

## Referanser


## Eksterne lenker
*
Bente N. Halvorsen

**Bente N. Halvorsen** (født 24. mars 1954, død 14. mai 2012) var hovedkasserer i Landsorganisasjonen i Norge fra mai 1997 til oktober 2010. Før det var hun hovedkasserer i LO-forbundet Handel og Kontor i Norge.

Som hovedansvarlig for LOs økonomi var Halvorsen med i tallrike styrer og råd. Blant annet var hun styreleder i LO Media og i Arbeiderbevegelsens Arbeidsgiverforening.

Hun ba seg fritatt fra vervet som hovedkasserer i LO i oktober 2010 av helsemessige årsaker og ble etterfulgt av førstesekretær Ellen Stensrud. 
## Referanser
Stiftelsen LO Media

**Stiftelsen LO Media** ble etablert 1. januar 2009 som et resultat av sammenslåingen av Stiftelsen Fri Fagbevegelse – LO Media (etablert i 1989) og Stiftelsen Aktuell (etablert i 1994). Stiftelsens formål er å levere redaksjonelt innhold og produsere fagblad for LO og forbundene, samt å samordne og utføre andre informasjonstiltak for arbeiderbevegelsen.

LO Media har kontorer i Storgata 33 i Oslo. 

Stiftelsen LO Media er den største fagbladprodusenten i Fagpressen, med et månedlig opplag på rundt  eksemplarer. LO Media har en forventet omsetning i 2015 på ca 125 millioner kroner. LO Media har rundt 60 fast ansatte.

## Redaksjonell og teknisk produksjon av følgende blader
* Arbeidsmanden for Arbeidsmandsforbundet
* Fontene  for Fellesorganisasjonen
* HK-Nytt for Handel og Kontor i Norge
* LO-Aktuelt for LO – Landsorganisasjonen i Norge
* Magasinet for fagorganiserte for Fellesforbundet
* Maritim Logg for Norsk Sjømannsforbund
* Nettverk for EL & IT Forbundet
* NFF-magasinet for Norsk Fengsels- og Friomsorgsforbund
* NJF-magasinet for Norsk Jernbaneforbund
* NTL-magasinet for Norsk Tjenestemannslag
* NNN Arbeideren – Norsk Nærings- og Nytelsesmiddelarbeiderforbund
* Posthornet for Norsk post- og kommunikasjonsforbund
* Transportarbeideren – Norsk Transportarbeiderforbund
Stiftelsen har også utgiveransvaret for nettportalen FriFagbevegelse.no. I tillegg har flere av de øvrige fagbladene egne nettutgaver.

## Se også
* Tidsskriftet Fri Fagbevegelse (Illegal faglig motstandsavis)

## Referanser


## Eksterne lenker
* LO Medias nettsted
* frifagbevegelse.no – LO fagbladenes nettportal
* aktuell.no – LO fagblader i offentlig sektor 
* Radio Riks - samarbeidspartner i lyd/bilde
Mao (Tsjad)

**Mao** er en by i Tsjad, hovedstaden i Kanem-regionen og i departementet Kanem. Byen har en befolkning på 13 277 (1993). Som i andre tsjadiske regioner, er Mao styrt både av en tradisjonell sultan og av en guvernør utnevnt av de sentrale styresmaktene. Skritt mot desentralisering har gått sakte på grunn av de komplekse og til dels opphetede forholdet mellom tradisjonelle ledere i Tsjad og de sentrale styresmaktene.

Mao, med sin plassering på grensen til Sahara, er kjennetegnet av sanddyner og lite vegetasjon.

Majoriteten av innbyggerne i Mao er muslimer, men det er to kristne kirker (en katolsk og en protestantisk) i byen.

Byen har en liten flyplass (IATA **AMO**, ICAO **FTTU**) med asfaltert rullebane.

## Referanser
Kim Ljung

**Kim Ljung** (født 17. oktober 1971) er en norsk rockemusiker fra Tønsberg, kjent fra bandene Seigmen og Zeromancer.

Ljung er bassist, vokalist og låtskriver (tekst og musikk) i det norske rockebandet Seigmen fra begynnelsen, men etter at Seigmen ble oppløst på slutten av 1990-tallet, var han med å stifte bandet Zeromancer sammen med Seigmen-medlemmene Alex Møklebust og Noralf Ronthi.

Ljung har vært kjent for sine spesielle, okkulte tekster.

I 2004 startet han soloprosjektet Ljungblut.

## Referanser


## Eksterne lenker
* 
* Intervju i Dagbladet 2005
Hamden

**Hamden** er en by i  New Haven County i Connecticut i USA med cirka 59&nbsp;200 innbyggere (2000).

Quinnipiac University ligger i Hamden. Nær byen ligger en høydeformasjon med navn *Sleeping Giant*, og det har gitt omlandet tilnavnet  *«The Land of the Sleeping Giant»*.  Skuespilleren Ernest Borgnine kommer fra Hamden.

Hele det tettbygde New Haven-området, som består av 22 byer og småbyer, har en samlet befolkning på 571&nbsp;310.

## Referanser


## Eksterne lenker
*
Ai Qing

**Ai Qing** (kinesisk: 艾青, pinyin: * Ài Qīng *, Wade-Giles: *Ai Ch'ing*; født 27. mars 1910 i landsbyen Fantianjiang i Jinhua i Zhejiang i Kina, død 5. mai 1996 i Beijing) var en kinesisk dikter og maler.

## Liv og virke
### Bakgrunn
I en alder av 18 år begynte han på akademiet i Hangzhou og lærte seg en rekke malerteknikker. I  1929 reiste han til Paris der han malte og skrev sine første dikt.  Han studerte Renoirs og Van Gogh under årene i Frankrike, og dessuten Kant og Hegels filosofi. Dessuten studerte han moderne diktere som russeren  Majakovski og ble særlig influert av den belgiske dikter Verhaeren.

### Dikter
I 1932 vendte han tilbake til Kina, gikk inn i en venstreorientert malerforening og grunnla malerfellesskapet *Chundi Huahui*. Deretter ble han arrestert av  Kuomintang og var i arrest til 1935. I Kina skrev han dikt influert av Majakovski.

I 1940-årene og 1950-årene var han aktiv i kommunistiske litteratursammenslutninger. 

In 1957, under anti-høyre-bevegelsen, forsvarte han Ding Ling, ble anklaget for *høyreavvik*, og ble i 1958 beordret i indre eksil av det kinesiske kommunistparti til gårdsbruk i det nordøstre Kina, fra 1959 videre til Xinjiang. Under kulturrevolusjonen ble han satt til den daglige rengjøring av felleslatrinene i en landsby med 200 innbyggere. Det var et anstrengende arbeide han måtte utfør i fem år, i 60 års alder. Underernæring gikk ut over hans helse, og han mistet langt på vei synet.

Det var ikke mulig for ham å få noe offentliggjort før i 1978. I 1980 reiste han på nytt en tur til Frankrike. Den franske president François Mitterrand tildelte ham i 1985 Ordre des Arts et des Lettres.

Ai døde i 1996 av lungebetennelse, 86 år gammel. Han forfattet over 20 lange dikt og rundt 1000 kortere, og rundt 200 essays.

Han er far til kunstneren Ai Xuan (født 1947) og konseptkunstneren Ai Weiwei (født 1957).

## Verker
* *Kuangye* (1940; Villmarken)
* *Xiang taiyang* (1940; Mot solen)
* *Beifang* (1942; Nord)
* *Guilai de ge* (1980; Gjenkomstsang)

* *Ai Qing quanji* (Samlede verker) i 1991.

### Verker på fransk
* *Le chant de la lumière* «Guang de zange » 光 的 赞 歌, éditor, oversetter Ng Yok-Soon. Ed. les Cent fleurs, 1989
* * De la poésie ; Du poète / Ai Qing*  « Shilun » 诗 论, translator Chantal Chen-Andro, Wang Zaiyuan, Ballouhey, Centre de recherche de l’Université de Paris VIII, 1982
* **Poèmes / Ai Ts’ing*, éditor, translator Catherine Vignal. Publications orientalistes de France, 1979.
* *Le récif : poèmes et fables / Ai Qing*, éditor, translator Ng Yok-Soon. Ed. les Cent fleurs, 1987

=== Verker på engelsk ===
* Eugene Chen Eoyang (red): *Selected Poems of Ai Qing'', Indiana University Press, 1982

### Antologier
* 
* 

## Referanser


## Eksterne lenker
* Artikkel i chineseliterature.com i Internet Archive
Zhang Xun (1854–1923)

**Zhang Xun** (kinesisk: 張勳, pinyin: *Zhāng Xūn*; født 16. september 1854 i Fengxin i Yichun i Jiangxi i Kina, død 11. september 1923 i Tianjin) var en kinesisk general lojal til Qingstyret som forgjeves forsøkte å få gjeninnsatt den fratrådte keiser Puyi til makt i 1917. Han støttet Yuan Shikai i hans tid som president.  

Zhang var en av enkekeiserinne Cixis militæreskorter under bokseropprøret. Han kjempet for Qing-dynastiet i Nanjing i 1911, og erobret senere Nanjing fra Kuomintang i 1913. Selv om han tillot sine styrker å brutalt plyndre i den erobrede byen, ble han utnevnt til feltmarskalk av Yuan.  

I 1917 rykket Zhang inn i Beijing i den hensikt å bringe Puyi tilbake til keisermakten, sammen med Kang Youwei. Men andre generaler forpurret hans planer. Allerede 17 dager at barnet Puyi var blitt «gjeninnsatt» på dragetronen, hadde andre styrker inntatt hovedstaden og sørget for at keiseren abdiserte. Zhang tok da tilflukt i den nederlandske legasjon i legasjonskvarteret i Beijing, og tok aldri mer del i kinesisk politikk.

## Referanser


## Litteratur
* Aisin-Gioro Pu, Yi (1964,1987, 2002): 我的前半生 (*The First Half of My Life; From Emperor to Citizen: The Autobiography of Aisin-Gioro Pu Yi*). Foreign Languages Press. ISBN 978-7-119-00772-4.
* 
* 

## Eksterne lenker
*
Arbeiderbevegelsens Arbeidsgiverforening

**Arbeiderbevegelsens Arbeidsgiverforening (AAF)** ble etablert i 1997, er en frittstående arbeidsgiverorganisasjon for arbeiderbevegelsen. De som kan være medlemmer er foretak eller organisasjoner som har tilknytning til arbeiderbevegelsen, herunder LO og tilsluttede forbund, regionkontorer, avdelinger, fagforeninger, interesseorganisasjoner, politiske partier, humanitære organisasjoner, institusjoner og forretningsforetak. Andre kan etter søknad og avgjørelse i styret tas opp som medlem.

AAF har som hovedformål i samarbeid med de tilsluttede medlemmer å:
* ivareta medlemmenes felles arbeidsgiverinteresser
* fremme samarbeidet og bidra til å skape et godt forhold mellom partene
* medvirke til å utvikle en god ledelse- og personalpolitikk

## Streik
I november 2014 gikk medlemmer i Handel og Kontor i Norge ut i streik etter at megling med AAF mislyktes. Dette var første gang i historien at ansatte i LO har gått til streik mot LO i et lønnsoppgjør.

## Referanser


## Eksterne lenker
* Arbeiderbevegelsens Arbeidsgiverforening
LOfavør

**LOfavør** er fordelsprogrammet for organiserte i LO-forbund. Med over 1 million LO-medlemmer er dette et av Norges største programmer av sin type.

De aller fleste LO-medlemmer er dekket av obligatoriske forsikringer. Et kombinert medlemskort til ens fagforening og et fordelskort med informasjon for identifisering av medlemmet er knyttet til ordningen.

LOfavør AS administrerer LOfavør. Selskapet er eid 49 % av SpareBank 1 Gruppen og 51 % av Landsorganisasjonen i Norge (LO).

## Historikk
LOfavør har sine røtter i de ulike forbundenes tilbud til medlemmene, som historisk startet med gravferdskassene, som ytet økonomisk bistand i forbindelse med medlemmers begravelser.

I 1939 ble Norsk Folkeferie dannet. Ordningen ble lagt ned av tyskerne under okkupasjonen, men ble startet opp igjen i 1947.

Midt i 1960-årene ble LO og NKL likeverdige eiere av forsikringsselskapene Samvirke Liv og Samvirke Skade. I 1967 ble innboforsikringen «Kollektiv hjem» innført. Etter en avgjørelse i Høyesterett fikk Norsk Kjemisk Industriarbeiderforbund, som første LO-forbund, tillatelse til å innføre forsikringen kollektivt, så lenge eksisterende medlemmer fikk mulighet til å reservere seg mot forsikringen. I 1971 ble Fagbevegelsens stønadskasse (FSK) avviklet til fordel for en kollektiv ulykkes- og gruppelivsforsikring i Samvirke-selskapene.

I løpet av 1990-årene ble de ulike LO-eide foretakene fusjonert til Vår Gruppen, og medlemsfordelene samlet under merkevaren «LOfavør». I 2000 fusjonerte Vår Gruppen med SpareBank 1 Gruppen.

## Referanser


## Eksterne lenker
* 
*
Halkiseminaret

** Halkiseminaret** i Tyrkia ble opprettet 1. oktober 1844 på øya Halki (Heybeliada), den nest største av Prinkipo-øyene *(Prinseøyene)* i Marmarahavet. Seminaret var det fremste stedet for presteutdanning for det det gresk-ortodokse Konstantinopelpatriarkatet frem til det ble stengt av tyrkiske myndigheter i 1971.

Seminaret lå på området til et ødelagt kloster fra 800-tallet. Istandsettelsen i 1844 måtte for det meste gjentas i 1894 etter et stort jordskjelv. En større renovasjon ble gjennomført i 1950-årene.  

Mange ledende ortodokse teooger, prester, biskoper og patriarker ble utdannet på Halki, deriblant patriark Bartolomeus I. 

Tyrkiske myndigheter har blitt utsatt for internasjonalt press for å tillate den ordtodokse kirke å genåpne seminaret. USAs president Bill Clinton besøkte Halki i 1999 og oppfordret den tyrkiske president Süleyman Demirel om å tillate dette, og året før hadde den amerikanske kongressen vedtatt en resolusjon om det samme. EU har tatt opp saken i frbindelse med samtalene om EU-utvidelse. 

## Eksterne lenker
* Seminarets historie
Gaojiaopera

**Gaojiaopera** er en form for kinesisk opera som er populær i provinsen Fujian i Folkerepublikken Kina.  Den er kjent for sine forskjellige klovneroller.  Operaformen utviklet seg mot slutten av Ming-dynastiet. Den var opprinnelig et improvisert innslag i visse religiøse prosesjoner. Den utviklet seg så til Songjiang-drama, med akrobatikk og en relativt enkel handling. Midt i Qing-dynastiets tid tok det opp i seg elementer fra  Hui-operaen, Beijing-operaen og yiyangmusikken.  All musikk som ledsager Gaojia-operaen er av sørkinesisk type, og den er også influert av Liyuan-opera.

## Referanser
Qingyuan (Guangdong)

:*Qingyuan har også [[Qingyuan|andre betydninger]].*
**Qingyuan** (kinesisk: 清远; pinyin: *Qīngyuǎn*) er en by på prefekturnivå i provinsen Guangdong i Folkerepublikken Kina, med en total befolkning på 1&nbsp;626&nbsp;000 innbyggere (2006). Den dekker et område på 19&nbsp;000&nbsp;km² og der dermed den største administrative enheten i Guangdong. Selve Qingyuan by er ved elven Beijiang. Det løper motorvei til provinshovedstaden Guangzhou.  Qingyuan er omgitt av fjellområder. Det tales for det meste kantonesisk.

## Administrative enheter

Byprefekturet Qingyuan har jurisdiksjon over ett distrikt (区 *qū*), 2 byfylker (市 *shì*), 3 fylker (县 *xiàn*) og 2 autonome fylker (自治县 *zìzhìxiàn*).

## Samferdsel
### Jernbane
Beijing-Hongkong høyhastighetsjernbane har stoppested her.

### Vei
Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.

## Attraksjoner
Attraksjoner i Qingyuan er Feilaitempelet, Feixiaområdet,  Baojingpalasset i Yingde, den gamle grotten Taihe i Qingxin, Sankengs varme kilder i Qingxin fylke, Huanghuasjøen i Fogang, Lille Biejiang i Lianyang, Fjellet Shikengkong i Yangshan fylke, undergrunnselven i Lianzhou, de tre kløfter i Huangchuan, Yinzhans varme kilder, minoritetene i Liannan og Lianshan.

## Eksterne lenker
* https://web.archive.org/web/20080105001522/http://www.qywjm.gov.cn/ (Qingyuan Foreign Trade and Economic Cooperation Bureau)
* http://www.qingyuan.jcy.gov.cn/  (Qianyuan City Customs Authority)
Vingåker kommune

**Vingåker kommune** er en kommune i Södermanlands län i landskapet Södermanland i Sverige. Kommunens administrasjonssenter ligger i Vingåker. 

## Tettsteder
Vingåker kommune har fire tettsteder. I tabellen oppgis antall innbyggere per 31. desember 2010.

**Noter:**
* - Den delen  av Baggetorp som ligger i Vingåker kommune. En mindre del ligger i Katrineholm kommune

## Innsjøer i kommunen
*Kolsnaren
*Tisnaren
*Öljaren

## Referanser
Halsabutt

**Halsabutt** er en tykk, kort tømmerstokk man kan hogge ut enkelte båtbord av til robåter.

Robåtbyggere som bygger forskjellige gammeldagse robåttyper som oselvere, Midt-Vestlandsbåter, Trøndelagsbåter og gammeldagse, krumstevnede Nordlandsbåter, skal ofte hogge fram- og bakendene av de nederste bordgangene i riktig form av en tykk, vridd tømmerstokk.  Bordendene kalles for halser (se hals i båtbord), og stokken man hogger en hals ut av, kalles en *halsabutt*.
Krumstevning

**Krumstevning** er en slags Nordlandsbåt.

Frem til ca. 1800 var det i Nord-Norge vanlig å bruke bord som var kilt ut av tømmerstokken i stedet for sagde bord.  Men sagde bord var alt blitt ganske vanlig, og utover 1800-tallet forandret båtbyggerne en del på båttypen de bygde for bedre å være tilpasset disse.

Før forandringene satte inn, hadde Nordlandsbåtene noe lavere stevner, som nok var svært bratte, men markert buet, krumme – derav navnet *krumstevning*.  Krumstevningene hadde heller ikke vaterbord og/eller skvettrip slik som de nyere Nordlandsbåtene, og var derfor både lavere og lettere enn disse.

Trøndelagsbåtene ligner mye på de gamle krumstevningene.
Strängnäs kommune

**Strängnäs kommune** er en kommune i Södermanlands län i landskapet Södermanland i Sverige. Kommunen har grenser til nabokommunene Eskilstuna, Flen og Gnesta i Södermanlands län og Nykvarn kommune i Stockholms län. I nord går grensa til Enköping kommune i Uppsala län over øya Mårsön i Mälaren. Kommunens administrasjonssenter ligger i Strängnäs. 

## Geografi
Kommunen ligger sør for innsjøen Mälaren, og omfatter flere øyer, blant annet Tosterön og Sveriges største øy i en innsjø, Selaön. Landskap prega av jordbruksområder langs Mälarens fjorder og viker. Flere rullesteinsåser går gjennom kommunen.

E20 og Riksväg 55 går gjennom kommunen. Strängnes er knytta til det svenske jernbanenettet gjennom Svealandsbanan.

## Tettsteder
Strängnäs kommune har ni tettsteder. I tabellen oppgis antall innbyggere per 31. desember 2010.

## Referanser


## Eksterne lenker
* Offisiell hjemmeside for Strängnäs kommune
Eugene de Kock

**Eugene de Kock** var politisjef i Sør-Afrika i apartheidtiden. Han ble anklaget for grove brudd på menneskerettighetene. Han ble spesielt kjent i Sverige på 1990-tallet da han påstod at hans gruppe i Sør-Afrika stod bak mordet på Olof Palme. Dette førte til at Sør-Afrika-sporet ble relevant i etterforskningen.
Sverre Økland (1941)

**Sverre Økland** (født 1941) er en norsk tidligere offiser. Han var sjef for Søndenfjeldske dragonregiment fra 1987 til 1989, og stabssjef ved Hærstaben i Forsvarets overkommando fra 1989 til 1992. 

Generalmajor og sjef for Distriktskommando Vestlandet fra 1992 til 1995, han var til disposisjon for generalinspektøren for Hæren i 1995 og 1996, før han selv ble generalinspektør i perioden 1996–1998.

## Referanser
Sammy Nestico

**Samuel «Sammy» Lewis Nestico** (født 6. februar 1924 i Pittsburg i Pennsylvania i USA, død 17. januar 2021 i Carlsbad i California) var en komponist og arrangør av storbandmusikk. Nestico er mest kjent for hans arrangement for Count Basies orkester.

## Liv og virke
### Utdannelse
Han tok en bachelorgrad i musikk ved Duquesne University i Pittsburgh i 1950.  Siden det har han blitt utnevnt til æresdoktor i musikk ved Duquesne, han har også mottatt tallrike priser.

### Karriere
Han har vært profesjonell musikkarrangør siden 1941, da han 17 år gammel ble arrangør for ABC sin radiostasjon WCAE i Pittsburgh.  I løpet av karrieren har han arrangert musikk for Count Basies orkester (1967–1984), *The US Air Force Band* (15 år) og *The US Marine Band* (5 år), begge de sistnevnte var i Washington, DC.  I tillegg spilte han trombone i storbandene til Tommy Dorsey, Woody Herman, Gene Krupa og Charlie Barnet.

### Undervisning
I 1998-1999 var Nestico professor ved *University of Georgia*, hvor han underviste kommersiell orkestrering og dirigerte *The Studio Orchestra*, men han ute av stand til å finne den nødvendige administrative støtten for å bli der.  Han ledet også musikkprogram ved *Pierce College* i Los Angeles, *Westinghouse Memorial High School* i *Wilmerding, Pennsylvania*.

### Fjernsyns- og filmindustri
I løpet av hans lange karriere i fjernsyns- og filmindustrien har han arrangert og dirigert prosjekter for artister som Bing Crosby, Sarah Vaughan, Toni Tennille, Frank Sinatra, Phil Collins, Barbra Streisand, Count Basie, og mange andre.  Han har jobbet som arrangør i nesten 70 fjernsynsprogrammer, blant annet **, *[[Mannix]]*, *[[Charlie's Angels]]*, og *[[The Mod Squad]]*.

Han har også skrevet jingler for Anheuser-Busch, Zenith, Ford Motor Company, Mattel Toys, Pittsburgh Paints, den amerikanske nasjonalgarden, Dodge, Remington Bank, Americard med flere.

## Produksjon
Sammy Nestico har publisert nærmere 600 nummer for skolegrupper og mange for profesjonelle storband.

## Liste over arrangementer og komposisjoner
### Storbandarrangement

### Korpsarrangement
* *Malagueña*

### Klassiske arrangement
* *A Study in Contrasts*
* *Reflective Mood* (trombone og piano)

### Arrangement for soloinstrumenter
* *Portrait of A Trumpet* (trompet og korps)
* *Persuasion* (altsax og korps)

## Referanser


## Eksterne lenker
* http://www.sammynesticomusic.com/
Ole Talberg

**Ole Gjendemsjø Talberg** (født 1982) er en norsk fotballtrener og tidligere fotballspiller. Han har tidligere spilt for Tromsdalen UIL, Alta IF, Tromsø IL, og FF Jaro.

## Referanser


## Eksterne lenker
*
Juan de la Cierva

**Juan de la Cierva** (født 21. september 1895, død 9. desember, 1936) var en spansk pilot og flykonstruktør. Han er kjent for å ha produsert den første fungerende autogyro, en forløper til helikopteret.

## Referanser
Trosa kommune

**Trosa kommune** er en kommune i Södermanlands län i landskapet Södermanland i Sverige. Kommunen har grenser mot nabokommunene Gnesta og Nyköping i Södermanlands län og til Södertälje i Stockholms län. Kommunens administrasjonssenter ligger i Trosa. 

## Geografi
Den sørlige delen av innsjøen Sillen ligger nordvest i kommunen, og dreneres av Trosaån, som munner ut i Østersjøen ved tettstedet Trosa. I øst skjærgårdskyst mot Østersjøen. Største øy er Askö.

E4 går gjennom kommunen. Trosa kommune er forbundet til det svenske jernbanenettet gjennom jernbanestasjonen i Vagnhärad på Södra stambanan.

## Tettsteder
Trosa kommune har fem tettsteder. I tabellen oppgis antall innbyggere per 31. desember 2010.

## Historie
 
Området rundt Trosa er rikt på fornminner i form av runesteiner. Kjent er også en gullskatt som ble gravd opp av jorda ved Tuna by i Västerljung i 1774. Gullskatten, som pleier å kalles Tureholmsskatten, veide hele 12 kg og er den største skatten som har blitt funnet i landet. Gullskattens viktigste gjenstander er en halsring og beslag. De oppbevares i dag i det såkalte gullrommet på Historiska museet i Stockholm. Gullskatten er fra folkevandringstida, altså 400–550 e.Kr.

Trosa er kjent som by siden 1300-tallet, og er dermed en av Sveriges eldste byer. Allerede i begynnelsen av 1400-tallet var Trosa en betydningsfull handelsplass og fikk bystatus av kong Karl I i 1454.

Som mange andre steder langs Østersjøkysten ble Trosa utsatt for russerherjingene. Byen ble brent ned til grunnen av den russiske flåten i 1719. Kirken ble imidlertid ikke ødelagt.

## Referanser


## Eksterne lenker
* Offisiell hjemmeside for Trosa kommune
Rødøy kommunestyre 2003−2007

**Rødøy kommunestyre 2003−2007** er en oversikt over representanter og vararepresentanter i Rødøy kommunestyre etter kommunevalget i 2003.

## Kommunevalget 2003

### [[Senterpartiet]] (5 representanter)

### [[Senterpartiet]] (8 varamedlemmer)

### Rødøy Fellesliste (4 representanter)

### Rødøy Fellesliste (7 varamedlemmer)

### [[Det norske Arbeiderparti]] (3 representanter)

### [[Det norske Arbeiderparti]] (6 varamedlemmer)

### [[Kystpartiet]] (2 representanter)

### [[Kystpartiet]] (5 varamedlemmer)

### [[Kristelig Folkeparti]] (2 representanter)

### [[Kristelig Folkeparti]] (5 varamedlemmer)

### [[Høyre]] (1 representant)

### [[Høyre]] (4 varamedlemmer)

## Kilder
*Arkivet, Rødøy kommune
Milos Vucenovic

**Milos Vucenovic** (født 10. mars 1988) er en norsk fotballspiller som spiller for Skarp. Han har tidligere spilt for Norild IL, Tromsdalen Fotball og Tromsø IL. Han er en av futsalens mestscorende spillere Tromsø-laget Sjarmtrollan. 

## Referanser


## Eksterne lenker
* 
* Profil på nifs.no
Norske Skog Skogn

**Norske Skog Skogn** er en treforedlingsfabrikk i Skogn i Trøndelag.

## Ledelse
I oktober 2022 ble Håvard Busklein ansatt som fabrikksjef ved fabrikken, med tittelen administrerende direktør. Han etterfulgte Bjørn Einar Ugedahl i stillingen.

## Virksomhet

### Papirmaskiner
Per 2013 var det tre papirmaskiner på Skogn som i hovedsak leverer papir til det europeiske papirmarkedet. Produksjonskapasiteten var på  tonn og ca. 90&nbsp;% av papiret som produsert på Skogn blir sendt til utlandet. Storbritannia var hovedmarkedet i 2013, og dit gikk all leveranse fra fabrikkanleggets egen dypvannskai.

### Returfiberanlegg
Det var i 2013 også et returfiberanlegg på Skogn, som tok i mot store mengder hvitt returpapir (aviser og magasiner) for gjenvinning. PM3 (Papir Maskin 3) kjørte i 2013 30 % returfiber. Gjennom et forbedringsprosjekt i 2009–2010 tok papirproduksjonen i bruk større mengder fyllstoff. Dette ga en bedret og mer konkurransedyktig avispapirkvalitet, og reduserte tømmerforbruket og energiforbruket. Denne utbyggingen fikk støtte fra Enova, fordi det ville redusere elektrisitetsforbruket. 

### Fiborgtangen Vekst
Fiborgtangen Vekst AS ble etablert i 2009 for å arbeide med industrietablering i tilknytning til papirproduksjonen ved Norske Skog Skogn. Olav Dehli var daglig leder for Fiborgtangen Vekst AS i 2013.

Biokraft AS har etter Fibortangen Veksts oppstart i 2009 etablert et produksjonsanlegg for flytende biogass (LBG) på stedet.

## Historikk
Norske Skog Skogn var den første fabrikken i Norske Skog-konsernet. Fabrikken ble anlagt fordi skogeiere i Trøndelag hadde behov for en egen treforedlingsfabrikk på begynnelsen av 1960-tallet. Planleggingen startet våren 1962, da de første møtene angående en eventuell fabrikk ble holdt. Høsten i 1962 ble det første kontoret etablert i Trondheim med 7 ansatte som primært skulle finne den best egnede plasseringen av fabrikken. Valget stod mellom Stjørdal, Skogn, Verdal, Steinkjer og Namsos. Sivilingeniøren som var på befaring på alle stedene mente Skogn var rett sted i forhold til transportruter. Byggingen startet i 1964 på Fiborgtangen i Skogn i Levanger kommune og fabrikken var klar til drift 1966. Det første tømmerlasset ankom 1. mars 1966.

På nyåret 2009 ble PM1 ombygd med en Duo-former på vireparti. Duo-formeren er en høy-vakuum suge-kasse som skal hjelpe til med å få opp tørrstoffprosenten og skape bedre struktur i papirbanen.

Norske Skog Skogn er en av fylkets største industriarbeidsplasser med cirka 370 ansatte pr. november 2014.

Pr 1. januar 2013 var Amund Saxerud fabrikksjef ved Norske Skog Skogn.

Industrikraft Midt-Norge AS ble etablert i 1997  med Norske Skog og NTE som hovedaksjonærer. Selskapet fikk i 2001 konsesjon og utslippstillatelse for et gasskraftverk i tilknytning til Norske Skog Skogn, drevet på gass fra Haltenbanken, og en gassrørledning fra Tjeldbergodden til Skogn. Konsesjonen ble forlenget i 2006 og 2010, men prosjektet har ikke blitt realisert.

## Referanser


## Litteratur
*
Oxelösund kommune

**Oxelösund kommune** er en kommune i Södermanlands län i landskapet Södermanland i Sverige. Kommunen grenser til nabokommunen Nyköping. Kommunens administrasjonssenter ligger i Oxelösund. Kommunen er en av Sveriges minste kommuner etter areal, og ligger på en odde og noen tilhørende øyer mot Østersjøen. 

## Tettsteder
Oxelösund kommune har kun et tettsted:

## Referanser


## Eksterne lenker
* Offisiell hjemmeside for Oxelösund kommune
Nyköping kommune

**Nyköping kommune** er en kommune i Södermanlands län i landskapet Södermanland i Sverige. Kommunen har grenser til nabokommunene Katrineholm, Flen, Gnesta, Trosa  og Oxelösund i Södermanland län. I sørvest grenser kommunen mot Norrköping kommune i Östergötlands län.  Kommunens administrasjonssenter ligger i Nyköping.

## Befolkningsutvikling

## Geografi
Variert natur med store jordbruksområder og skog. I nord og nordvest ligger innsjøene Yngaren, Långhalsen, Lidsjön og Båven, drenert av elva Nyköpingsån. I sørøst kystlinje mot Østersjøen.

E4 går gjennom kommunen. Södra stambanan knytter Nyköping til det svenske jernbanenettet. Sveriges tredje største flyplass etter antall reisende, Stockholm Skavsta Airport, ligger innenfor kommunegrensene.

## Tettsteder
Nyköping kommune har 15 tettsteder. I tabellen oppgis antall innbyggere per 31. desember 2010.

## Vennskapsbyer
*  Idensalmi, Finland 
*  Lauf an der Pegnitz, Tyskland 
*  Notodden, Norge 
*  Nykøbing Falster, Danmark 	
*  Salacgriva, Latvia 
*  Vyborg, Russland

## Referanser


## Eksterne lenker
*
Katrineholm kommune

**Katrineholm kommune** er en kommune i Södermanlands län i landskapet Södermanland i Sverige. Kommunens administrasjonssenter ligger i Katrineholm.

## Tettsteder
Katrineholm kommune har ti tettsteder. I tabellen oppgis antall innbyggere per 31. desember 2010.

**Noter:**
* - Den delen  av Baggetorp som ligger i Katrineholm kommune. Hoveddelen av tettstedet ligger i Vingåker kommune.

## Innsjøer i kommunen
Aspen
Duveholmssjön
Kolsnaren
Långhalsen
Näsnaren
Tisnaren
Öljaren

## Vennskapsbyer
Katrineholms kommune har 7 vennskapsbyer:
* Odder, Danmark
* Salo, Finland
* Vennesla, Norge
* Halver, Tyskland
* Saint-Cyr-sur-Loire, Frankrike
* Kehtna, Estland
* Rzhev, Russland

## Bilder

Image:Djulö skola.JPG|Djulö skole
Image:Katrineholm Zentralplatz.jpg|Torget i Katrineholm
Image:Flodakyrka.JPG|Floda kirke
Image:as_slott_2009.JPG|Äs herregård


## Referanser


## Eksterne lenker
* Katrineholm kommunes offisielle hjemmeside
* Mitt Katrineholm – lokalt nettsted
Orlogsvimpel

**Orlogsvimpel** er en lang og smal vimpel som benyttes på militære fartøyer for å vise at skipet er under kommando. 

## Norge
Orlogsvimpel føres i Norge av offiser som sjef for orlogsfartøy, fort og festning, avdeling eller skole hvis ikke høyere kommandotegn føres. Orlogsvimpel heises på stortoppen av orlogsfartøy og i toppen av flaggmast på festning eller andre avdelinger på land.

Norges orlogsvimpel er utformet som en langsmal variant av Norges flagg og har splitt, men ikke tunge.

## Litteratur
* Whitney Smith: *Flags through the ages and across the world*, McGraw-Hill Book Co,Maidenhead 1975
Tour de Ski 2006/07

**Tour de Ski 2006/07** ble arrangert mellom 31. desember 2006 og 7. januar 2007 og var den første Tour de Ski-konkurransen. Vinnere ble Tobias Angerer og Virpi Kuitunen.

### Etappe 8
7. januar 2007, Val di Fiemme, Italia.

#### Menn

#### Kvinner

## Resultater

### Sammenlagt
#### Kvinner

#### Menn

## Referanser


## Eksterne lenker
* 
* Fullstendig resultatliste (FIS' nettsider)
Gnesta kommune

**Gnesta kommune** er en kommune i Södermanlands län i landskapet Södermanland i Sverige. Kommunen har grenser mot nabokommunene Strängnäs, Flen, Nyköping og Trosa i Södermanlands län og til Nykvarn og Södertälje i Stockholms län.  Kommunens administrasjonssenter ligger i Gnesta.

## Tettsteder
Gnesta kommune har tre tettsteder. I tabellen oppgis antall innbyggere per 31. desember 2010.

**Noter:**
* - Den delen av Gnesta som ligger i Gnesta kommune. En del av Gnesta ligger også i Södertälje kommune.

## Referanser


## Eksterne lenker
* Offisiell hjemmeside for Gnesta kommune
Ksour

Et **ksar** (*flertall* **ksour**) er et landsby- eller bysamfunn bestående av sammenbygde murhus. Inne i byen ligger kornmagasin, moské, bad, ovn, forretninger. Slike byer er vanlige i oasene i Maghreb-delene av Nord-Afrika, spesielt på sørsiden, ørkensiden av Atlasfjellene. 

Slike byer ble etablert på 1000- og 1100-tallet, og var blant annet stasjoner for den transsahariske handelen. 

Noen av ksour ligger oppe på en høyde, noe som gjør dem lettere å forsvare mot inntrengere. Byen har ofte en helt omsluttende mur, og er vanligvis bygget av soltørket teglsten, alene eller i kombinasjon med hugget sten.

Ordet er vanlig i stedsnavn.

Ksar i Ait-Ben-Haddou i Marokko og i Ouadane, Chinguetti, Tichitt og Oualata i Mauritania er oppført på UNESCOs verdensarvliste.

## Etymylogi
Ordet Ksar (eller mer korrekt *qsar*) kommer fra arabisk. I pluralis heter det på arabisk *Ksour* (eller *qsur*). Ordet betyr *befestet by*. Det spanske ordet *Alcázar* og det portugisiske ordet *Alcácer* kommer fra ksar, og brukes i sine språk om steder og bygninger med en befestet forhistorie.

## Eksterne lenker
* 
* The Ksour of the South  
* Interactive 360° panorama of Ksar Ait Benhaddou  (Java, 0,9 MB)
Kommandoflagg

**Kommandoflagg** er et flagg eller en vimpel som heises på orlogsskip for å angi hvilket fartøy sjefer for flåteenheter (styrkesjef) oppholder seg. Kommandovimpel føres på alle militære skip, hvor militær sjef har sin kommando, enten skipet inngår i forband med andre skip, eller opererer som enkeltfartøy.

## Norge

Kongen og Kronprinsen fører kongelig flagg og vimpel. Forsvarsministeren har rangflagg. Sjefer i kommandostillinger fører kommandoflagg. I hovedsak omfatter dette sjefene for forsvarsgrenene. I Sjøforsvaret kan imidlertid også sjefer med lavere grad føre kommandoflagg.

## Se også
* Rangflagg

## Referanser


## Litteratur
* Whitney Smith: *Flags through the ages and across the world*, McGraw-Hill Book Co,Maidenhead 1975
 
## Eksterne lenker
* Side som viser de forskjellige kommandoflaggene som brukes i Forsvaret
Rangflagg

**Rangflagg** er et flagg som angir en persons grad eller offisielle stilling og dennes tilstedeværelse om bord på et orlogsfartøy eller på et bestemt sted. Rangtegn er en annen benyttet betegnelse på det samme.

## Norge
I Norge er rangflaggene som benyttes i Forsvaret basert på orlogsflagget med tillegg av et særlig merke i øverste felt ved stangsiden. Forsvarssjefen har en gul riksløve, Forsvarsministeren en hvit. Generalinspektøren for Hæren har korslagte gule kommandostaver, Generalinspektøren for Sjøforsvaret et hvitt andreaskors, mens Generalinspektøren for Luftforsvaret har en gul flygervinge. Generalinspektøren for Heimevernet har HV-emblemet i gult. 

## Se også
* Kommandoflagg
Eskilstuna kommune

**Eskilstuna kommune** er en kommune i Södermanlands län i landskapet Södermanland i Sverige. Kommunens administrasjonssenter ligger i Eskilstuna.

Kommunen ligger mellom de store innsjøene Mälaren og Hjälmaren og ble i 2007 kåret til *Årets tillväxtkommun* (*Årets vekstkommune*) av interesseorganisasjonen *[[Sveriges kommuner och landsting]]*.

## Tettsteder
Eskilstuna kommune har femten tettsteder. I tabellen oppgis antall innbyggere per 31. desember 2010.

**Noter:**
*  - Den delen av Kvicksund som ligger i Eskilstuna kommune. Resten av tettstedet ligger i Västerås kommune.

## Referanser


## Eksterne lenker
* 
* Eskilstuna kommunes offisielle hjemmeside
Grafisk profilering

**Grafisk profilering** er arbeidet med visuell markedsføring av en virksomhet eller et produkt gjennom helhetlig grafisk design, det vil si gjennom bilder og tekst som har en felles visuell utforming.  Produktet av dette arbeidet kalles en **grafisk profil**, og omfatter bruken av logoer og merker, farger og skrift på websider og trykksaker (visittkort, brosjyrer, annonser, plakater og annet), profilerings- og reklameartikler, skilt, uniformer, bildekor og liknende.

Profilering kommer av ordet profil. En profil er noe som utmerker seg på en karakteristisk måte med særtrekk og egenart. Behovet for profilering kommer når for eksempel en bedrift eller organisasjon ønsker å markere seg overfor kunder og medlemmer, og vil framstå tydelig og gjenkjennelig, enhetlig og velorganisert. En grafisk profil kan også styrke bedriftskulturen og de ansattes opplevelse av enhet. Nye profiler kan dessuten gi signaler om generell fornyelse og nye mål for virksomheten.  

Grafisk profilering utføres oftest av design- eller reklamebyråer som utarbeider en stilmanual. Det  er en nøyaktig oppskrift eller et sett med retningslinjer for virksomhetens visuelle framtoning. Store bedrifter har strenge detaljregler for hvordan de visuelt skal profilere seg og framstå utad.

På engelsk kalles en grafisk profil ofte *corporate identity*.

## Se også
* Stilmanual
* Visuell kommunikasjon
* Merkevarebygging
* Reklame
The Royalties

**The Royalties** er et norsk popband fra Kristiansund/Bergen startet i 2005. Bandet ble startet i Bergen av Tommy Haltbakk, Alf Egil Aukan og Bjørn Kåre Rambjør som fra før hadde spilt sammen i en punktrio i Kristiansund i 1990-årene og det bergensbaserte bandet Tennis. I løpet av våren 2005 ble bandet utvidet med to blåsere. I 2007 ga de ut debutalbumet *The Royalties* som ble spilt inn i Gjøa studio i april/mai 2006 og produsert av Hans Petter Gundersen. For albumet ble bandet nominert til Spellemannprisen 2007 i klassen popgruppe. Høsten 2007 spilte bandet inn sitt andre album som ble gitt ut våren 2008 under navnet *The Lost Royalties*.

## Medlemmer
* Tommy Haltbakk: vokalist og gitar
* Alf Egil Aukan: bass
* Bjørn Kåre Rambjør: trommer
* Bjørn Mattis Eng: trompet
* Tor Erik Hellesen: trombone

## Eksterne lenker
* The Royalties på MySpace
Panasonic

, tidligere kjent som , er en japansk produsent av elektroniske produkter som fjernsyn, mobiltelefoni, stereoanlegg, kameraer og varmepumper. Hovedkontoret ligger i Kadoma i Osaka i Japan.

Panasonic ble etablert i 1918 og er siden en av Japans største produsenter av elektroniske produkter. Firmaet ble av *[[Forbes]]* rangert som det 89. største firmaet i verden i 2009.

## Navn
Fra 1935 til 1. oktober 2008, var selskapets navn «Matsushita Electric Industrial Co., Ltd.» Den 10. januar 2008, meldte selskapet at de skulle endre navn til «Panasonic Corporation», med effektivisering den 1. oktober 2008,  til å være mer tilpasset dens globale merke «Panasonic». Navneendringen var godkjent av selskapets aksjonærermøte den 26. juni 2008 etter konsultasjon med Matsushita familien.

## Historie

### 20. århundre
Panasonic ble stiftet i 1918 av Kōnosuke Matsushita som en selger av duplex-lampestikkontakter. I 1927 begynte de med produksjon av sykkellamper, det første produktet som de markedsførte seg under merkenavnet *National*.

## Referanser


## Eksterne lenker
*
Crawley Town FC

**Crawley Town FC** er en engelsk fotballklubb som er grunnlagt i 1896 i Crawley i West Sussex.  De har tilbrakt de fleste årene i de lavere divisjonene og rykket opp til Conference National først i 2004.  Etter sju sesonger utenfor ligasystemet, rykket de opp til League Two i 2012.

## Meritter
* Mid Sussex Senior League 1902-03 
* Montgomery Cup 1925-26 
* Sussex Intermediate Cup 1927-28 
* Metropolitan League Challenge Cup 1958-59 
* Highest Placed Amateurs Award 1961-62 
* Sussex Professional Cup 1969-70 
* Southern League Merit Cup 1970-71 
* Gilbert Rice Floodlight Cup 1979-80, 1983-84 
* Southern Counties Combination Floodlight League 1985-86 
* Sussex Senior Cup 1989-90, 1990-91, 2002-2003 2004-05 
* Sussex Floodlight Cup 1990-91, 1991-92, 1992-93, 1998-99 
* Roy Hayden Trophy 1990-91, 1991-92 
* William Hill Senior Cup 1992-93 
* Southern League Cup Winners 2002-03, 2003-04 
* Southern League Championship Trophy 2003-04, 2004-2005 
* Southern League Champions 2003-04 

## Referanser


## Eksterne lenker
*
Gränna

**Gränna** er en by i Jönköpings län i landskapet Småland i Sverige. Gränna ligger nord i Jönköping kommune ved Vättern. I 2010 hadde tettstedet  innbyggere.

## Historie

Litt sør for Gränna lå avrettelsesplassen "Galgen". 
Selve byen ble grunnlagt i 1652, og var før dette en kirkeort i Gränna socken. Ved kommunereformen 1862 ble byen en bykommune med deler av bebyggelsen i Gränna landskommune/socken. I 1952 gikk Gränna landskommune/socken inn i bykommunen, og bebyggelsen ble da kun en mindre del av bykommunens areal. I 1971 gikk Gränna by inn i Jönköpings kommune. 

Orten tilhørte, før 1652, Gränna församling, deretter til Gränna stadsförsamling, fra 1963 sammen med Gränna landsförsamling, igjen Gränna församling.

Frem til 1936 tilhørte Gränna domkretsen for Gränna rådhusrätt, for at fra  1971 tilhøre Tveta, Vista och Mo tingslag. Fra 1971 hører  Gränna til Jönköpings tingsrätts domsaga.

## Byen

Byen er kjent for frukt og polkagrisproduksjon. Ferge går til øya Visingsö i Vättern. Sentrale Gränna har mest eldre trehusbebyggelse. Brahegatan gjennom sentrum var frem til 1970-tallet riksveien mellom Stockholm og Helsingborg.

I Gränna ligger Grennaskolan, en av Sveriges tre riksinternatskoler. Gränna havn er blitt byggd ut med en badelagun, sommerrestauranter og en camping med cirka 400 bil- og teltplasser og hytter for utleie.

I havnen har man, helt siden 2007, evenemanget "Allsång i Gränna hamn". Rett sør for Gränna ligger Röttle by og, ved gamle E4, Gränna Glassbruk.

På høyden over byen går E4. Her bygde man motorvei i etapper mellom 1960 - 1974. Här i høyden ligger også Brahehus festning

## Polkagrisproduksjon

Gränna er nok aller mest kjent for sin polkagrisproduksjon. Svenske Amalia Eriksson var først ute med å lage disse. Allerede i 1859 fikk hun tillatelse av magistraten i Gränna å etablere sukkerbakeri og til å lage drops.. 
Fra 1990-tallet og frem til 2014 var Gränna vert for  VM i polkagrislaging .

## Bøker
*Stig Norstedt och Brita Hallén (redaktörer): *Gretas Gränns*, baserad på bandinspelningra av syskon paret Greta och Thorild Knutson, GML förlag 2011, ().

## Eksterne lenker
*
Aleksandr Butlerov

**Aleksandr Mikhajlovitsj Butlerov** (Александр Михайлович Бутлеров) (født , død ) var en russisk kjemiker, en av skaperne til teorien for strukturkjemi (1857-1861), den første til å innføre doble bindinger i strukturformler, og oppdageren av formaldehyd og formosereaksjonen.

Butlerovkrateret på månen har fått navn etter ham.

## Referanser


## Kilder
*
Penisring

**Penisring** er et enkelt og effektivt sexhjelpemiddel som kan brukes for å forsterke ereksjonen ved samleie og gi en langvarig ereksjon. 

En penisring er en enkel ring av for eksempel gummi eller tøyelig plast som man trer på penis. Ringen er forholdsvis stram og hindrer delvis blodet i svamplegemet i penisskaftet å gå tilbake etter en ereksjon. Mange vil dermed oppleve å få en større og kraftigere ereksjon. En penisring må imidlertid ikke brukes ved langvarige ereksjoner (20-30 minutter maks), da dette kan skade kjønnsorganet og i verste fall skape erektil dysfunkjson.
Suså

**Suså** er et navn som kan ha flere betydninger:

* Suså kommune En forhenværende kommune på Sjælland i Danmark.
* Suså (elv) en elv som renner gjennom kommunen.
Stephanie Savage

**Stephanie Savage** (født 1969) er en kanadisk tv-produsent og manusforfatter med en karriere i USA. Hun var med å etablere selskapet Wonderland Sound and Vision og har vært med å skrive manus på amerikansk serier som ''The O.C.'' og ''Gossip Girl''.

## Referanser


## Eksterne lenker
*
Rytterkorpset

**Rytterkorpset** er det ridende politi ved spesialseksjonen i Oslo politidistrikt. Rytterkorpsets arbeidsoppgaver omfatter blant annet patruljering, tjeneste ved uroligheter og opptøyer og ledsagelse i parader og opptog, for eksempel på 17. mai. 

## Hestene
Enheten har 14–18 hester som har tilhold i den gamle offiserstallen på Akershus festning. Hestene som velges ut er hovedsakelig svenske og danske varmblodshester. Det er tradisjon for å gi hestene navn fra norrøn mytologi. 

Hestene og rytterkorpset har sin egen venneforening, kalt «Politihestenes venner».

## Galleri

Fil:Mounted policeman in Oslo (Norway).jpg|Politibetjent ved Rytterkorpset utenfor Akershus festning i Oslo oktober 2007
Fil:Mounted_police_Norway_2006-06-13.jpg|Ridende politi i Oslo sommeren 2006 (foto:Kjetil Ree)


## Eksterne lenker
* Pamflett om Spesialseksjonen ved Oslo politidistrikt
* Politihestenes venner 
* Fyldig artikkelserie med illustrasjoner hos Hest.no
Wonderland Sound and Vision

**Wonderland Sound and Vision** er et amerikansk produksjonsselskap etablert av produsentene McG og Stephanie Savage i 2000. Selskapet produserte TV-seriene ''The O.C.'' og *[[Supernatural]]*. Senere har det produsert TV-serien *[[Chuck (TV-serie)|Chuck]]*.
## Eksterne lenker
*
Whatever (Aimee Mann)

***Whatever*** er debutalbumet til den amerikanske singer-songwriteren Aimee Mann, som ble sluppet i 1993.

«I've Had It» er en av sangene som er med i Nick Hornbys bok *31 Songs*.

## Sporliste
*Alle sanger er av Aimee Mann hvis ikke annet er notert.*
#«I Should've Known» – 4,54
#«Fifty Years After the Fair» – 3,46
#«4th of July» – 3,21
#«Could've Been Anyone» (Mann, Shear, Willson-Piper) – 4,23
#«Put Me on Top» – 3,28
#«Stupid Thing» (Brion, Mann) – 4,27
#«Say Anything» (Brion, Mann) – 4,57
#«Jacob Marley's Chain» – 3,01
#«Mr. Harris» – 4,05
#«I Could Hurt You Now» – 4,17
#«I Know There's a Word» (Brion, Mann) – 3,16
#«I've Had It» – 4,42
#«Way Back When» – 4,05

## Medlemmer
*Aimee Mann – akustisk gitar, vokal
*Michael Hausman – trommer
*Jon Brion – bass, elektrisk gitar, turtle-gitar, piano, optigan, marimba, vokal
*Buddy Judge – akustisk gitar, vokal
*Randy Brion – trombone

## Listeplasseringer

**Album**


**Singler**

## Kulturelle referanser
*Sangen «4th of July» refererer direkte til den amerikanske uavhengighetsdagen – inkludert referanser til fyrverkeri, en aktivitet som vanligvis er assosiert med den dagen i USA – og den er teknisk sett navngitt etter den. Et alternativt navn for fridagen er *Fourth of July*, som kommer fra datoen hendelsen finner sted.
*«Jacob Marley's Chain» viser til Charles Dickens' karakter Jacob Marley fra *[[En julefortelling]]*, som ble dømt etter døden til å vandre rundt på jorden for å gjengjelde for hans liv i gjerrighet; lenkene som tynger ham brukes som en metafor igjennom sangen.
*«I Know There's a Word» refererer en gang til «making him say uncle»; en direkte referanse til øvelsen å «skrike onkel», bokstavelig talt å skrike ordet «onkel» som et frelsesord under røffe barndomsleker.

## Eksterne lenker
*
DiskJokke

**Joachim Dyrdahl** (født 1979), kjent under artistnavnet **diskJokke**, er en norsk DJ og produsent innen elektronika/house. Han er del av den såkalte «Oslo-disco»-scenen. 

Etter å ha gitt ut fire EPer, ga han i 2007 ut sitt første album *[[Staying In]]* på Smalltown Supersound. For albumet ble han nominert til Spellemannprisen 2007 i klassen elektronika.

I 2010 remikset han David Lynchs elektronika-singel «Good Day Today».

## Diskografi
**Album:**
* *[[Staying In]]* (Smalltown Supersound, 2007)
* *En Fin Tid* (Smalltown Supersound, 2010)
* *Sagara* (Smalltown Supersound, 2011)

**Singler & EP-er (utvalg):**
* *Heft & Plunder E.P.* (Kindisch, 2007)
* «Flott Flyt» (Full Pupp, 2008)
* «Asa Nisi Masa» / «Cearadactylys» (Full Pupp, 2009)
* «1987» (Full Pupp, 2010)
* «Now Dance» (Splendour, 2012)

## Referanser
McG

**Joseph McGinty Nichol** (født 1968), kjent som **McG**, er en amerikansk regissør og film- og TV-produsent.  Han ble født i Kalamazoo i Michigan.

Med en psykologiutdanning fra University of California, Irvine startet han som fotograf i musikkbransjen. Han tok bilder av lokale band og musikere som han kjente. Han produserte debutalbumet til Sugar Ray, *Lemonade and Brownies*. Dette førte han videre til musikkvideoredigering.  

Hans filmer inkluderer *[[Charlie's Angels]]*, *[[Charlie's Angels: Full Throttle]]*, *[[We Are Marshall]]*,  *[[Stay Alive]]* og Terminator Salvation. Hans TV-serier inkluderer *Fastlane*, *[[The O.C.]]*, *[[Supernatural]]*, *Chuck* og *Pussycat Dolls Present: Search for the Next Doll*.

## Referanser


## Eksterne lenker
* 
* Biografi på Hollywood.com